《前有千万年》
元代·胡奎

前有千万年，不知是何物。后有千万年，变化安可测。

河中龙马千生时，谁辨东西与南北。混沌死，七窍生。

昆崙水源直到海，千流万派何由清。但见两轮日月东西走不息。

人言火精与水银，锻冶红颜冻梨色。消磨绿发如星星，人生得意且为乐，何用空名留汗青。

作者简介：元明间浙江海宁人，字虚白，号斗南老人。明初以儒征，官宁王府教授。有《斗南老人集》。